સામગ્રી: બ્રિટનના વડા પ્રધાન બોરિસ જૉન્સને કહ્યું છે કે આ વાતના અમુક પુરાવા છે કે દેશમાં પ્રભાવી થઈ રહેલા વૅરિઅન્ટ કદાચ ઊંચા મૃત્યદરવાળા છે.

વૈજ્ઞાનિક આ બદલાયેલાં કોરોના વાઇરસનાં સ્વરૂપોના અધ્યયનમાં લાગી ગયા છે અને એ વાતનો અંદાજ લગાવી રહ્યા છે કે તે કેટલા ખતરનાક છે.

આ નવા વૅરિઅન્ટ્સ શું છે?

નિષ્ણાતો હાલ કોરોના વાઇરસની ઓછી સંખ્યામાં નવા વૅરિઅન્ટ પર ફોકસ કરી રહ્યા છે. જે પૈકી કેટલાક આ છે:

વાઇરસના નવા વૅરિઅન્ટ વિકસિત થાય એ વાત કોઈ નવી નથી. તમામ વાઇરસ મ્યૂટેટ થાય છે અને ફેલાવા અને આગળ વધવા માટે ઘણી નવી કૉપીઓ બનાવે છે.

કોરોના વાઇરસના હજારો અલગ-અલગ વર્ઝન કે વૅરિએન્ટ અત્યારે ફેલાઈ રહ્યા છે.

તે પૈકી મોટા ભાગના ફેરફાર મોટી અસર ઉપજાવનારા નથી. કેટલાક વૅરિઅન્ટ્સ તો વાઇરસના જીવિત રહેવા માટે નુકસાનદાયક છે. પરંતુ કેટલાક વૅરિઅન્ટ્સ વધુ સંક્રામક અને ખતરનાક પણ છે.

કયા નવા વૅરિઅન્ટ્સ વધુ ખતરનાક છે?

હાલ આ પૈકી કોઈ વૅરિઅન્ટના કારણે વધુ ગંભીર બીમારી થતી હોવાના કોઈ પુરાવા નથી.

પહેલાના મૂળ વર્ઝનની જેમ જ આ વૅરિઅન્ટ્સ પણ મોટી ઉંમરના લોકો કે પહેલાંથી બીમારી સામે ઝઝૂમતા લોકો માટે વધુ જોખમકારક છે. 

નવા યુ. કે. વૅરિઅન્ટ વિશે કેટલાંક સંશોધનોમાં કહેવાયું છે કે તેના કારણે મૃત્યુ થવાનો ખતરો વધુ છે.

જોકે, બ્રિટનમાં નિષ્ણાતોનું કહેવું છે કે આ વાતના પુરાવા વધુ મજબૂત નથી અને તે વિશે હાલ ડેટા પણ હજુ સુધી અનિશ્ચિત છે.

હાથ ધોવાથી, અન્ય લોકોથી અંતર જાળવી રાખવું અને ચહેરાને ઢાંકીને રાખવા જેવા ઉપાયોથી સંક્રમણને રોકવામાં નિશ્ચિતપણે મદદ મળશે.

કારણ કે નવા વૅરિઅન્ટ્સમાં સરળતાથી ફેલાવવાની ક્ષમતા દેખાઈ રહી છે. આવી પરિસ્થિતિમાં લોકોએ વધુ સાવચેત રેહવાની જરૂર છે.

વાઇરસમાં શું ફેરફાર થઈ રહ્યા છે?

બ્રિટન, દક્ષિણ આફ્રિકા અને બ્રાઝિલના વૅરિઅન્ટ ઘણા વધુ સંક્રામક હોઈ શકે છે કે પોતાના પાછલા વર્ઝનની સરખામણીએ ઝડપથી ફેલાતા હોઈ શકે છે. 

તે બધાના સ્પાઇક પ્રોટિનમાં ફેરફાર થયા છે. તે વાઇરસનો એક ભાગ હોય છે જે માનવીય કોશિકાઓ સાથે જોડાય છે.

તેના પરિણામસ્વરૂપે વૅરિઅન્ટ્સ કોશિકાઓને સંક્રમિત કરવામાં અને પ્રસરવામાં વધુ સક્રિય થઈ ગયા છે.

વિશેષજ્ઞ માને છે કે બ્રિટન કે ‘કેંટ’ સ્ટ્રેન સપ્ટેમ્બરમાં સામે આવ્યો હતો અને તે 70 ટકા વધુ સંક્રામક છે.

જોકે, પબ્લિક હેલ્થ ઇંગ્લૅન્ડના હાલના સંશોધનમાં તેનું પ્રમાણ 30થી 50 ટકા રાખવામાં આવ્યું છે.

આ વૅરિઅન્ટના કારણે જ હાલ બ્રિટનમાં લૉકડાઉન...\nઅગાઉની સામગ્રીનો સારાંશ નીચે મુજબ કરી શકાય છે:
કોરોના વાઇરસના એવા નવા વૅરિઅન્ટ્સ સામે આવી રહ્યા જે મૂળ વાઇરસની સરખામણીએ વધુ ચેપી છે.